ชาวคัมชาดัล

ชาวคัมชาดัล (; ) อาศัยอยู่ในคัมชัตคา ประเทศรัสเซีย ชื่อ "คัมชาดัล" เดิมใช้เรียกลูกหลานชาวไซบีเรียท้องถิ่นและชนพื้นเมือง (ชาวอิเทิลเมน, ไอนุ, คอร์ยัค และชูวัน) ที่ถูกกลืนกลายกับชาวรัสเซีย ลูกหลานของผู้ตั้งถิ่นฐานชาวรัสเซียเลือดผสมในคริสต์ศตวรรษที่ 18-19 ในปัจจุบันถูกเรียกเป็นชาวคัมชาดัล ชาวคัมชาดัลพูดภาษารัสเซียที่ปนภาษาถิ่นของภาษาชนพื้นเมืองในคัมชัตคา ชาวคัมชาดัลมักทำอาชีพค้าขายขนสัตว์ ประมง  สวนที่ปลูกต้นไม้ขาย และเลี้ยงโคนม และนับถือคริสตจักรรัสเซียออร์ทอดอกซ์ ปัจจุบัน ชื่อ 'คัมชาดัล' อาจใช้เรียกกลุ่มคน หรือผู้ที่บรรพบุรุษที่พูดกลุ่มภาษาคัมชาดัลภาษาใดภาษาหนึ่ง บทความนี้เกี่ยวกับคัมชาดัลในความหมายแรก (กลุ่มคน) สำหรับความหมายที่สอง (บรรพบุรุษที่พูดภาษากลุ่มนี้) ดูชาวอิเทิลเมน

 ประวัติศาสตร์ 
ใน ค.ศ. 1767 ถึง 1768 เรือของรัสเซียนำโรคฝีดาษเข้ามายังภูมิภาคนี้เป็นครั้งแรก และเชื่อว่าคร่าชีวิตประชากรพื้นเมืองไปสามในสี่ ในบันทึกของกัปตันเจมส์ คุกบันทึกไว้ว่า "โรคฝีดาษ ... เกิดขึ้นใน ค.ศ. 1767 ถึง 1768 เรือของรัสเซียที่มุ่งหน้าไปยังหมู่เกาะทางตะวันออกเพื่อล่าตัวนาก จิ้งจอก และสัตว์อื่น ๆ นำเชื้อโรคนี้เข้ามาในประเทศ  ผู้ที่มีเชื้อโรคร้ายแรงนี้อยู่ในเลือดคือลูกเรือจากโอโคตสค์ ซึ่งก่อนออกเดินทางได้รับประทานยารักษาโรคมาบ้างแล้ว แต่เพิ่งปรากฏร่องรอยของโรคให้เห็น เขาแจ้งข่าวเรื่องโรคร้ายนี้ให้ชาวคัมชาดัลที่น่าสงสารทราบ ซึ่งมันได้คร่าชีวิตพวกเขาไปแล้วสามในสี่"  ดังนั้น ชาวคัมชาดัลในฐานะกลุ่มชาติพันธุ์หลังติดต่อกับพ่อค้าขนสัตว์ในครั้งนี้จึงมีจำนวนไม่มากนัก

หมู่เกาะคูริลจึงถูกส่งมอบให้แก่ญี่ปุ่นพร้อมกับชาวไอนุ อันเป็นผลจากสนธิสัญญาเซนต์ปีเตอร์สเบิร์ก (ค.ศ. 1875) ชาวไอนุเหนือรวม 83 คนหลังตัดสินใจอยุ่ในการปกครองของรัสเซีย เดินทางมาถึงปิตราปัฟลัฟสค์-คัมชัตสกีในวันที่ 18 กันยายน ค.ศ. 1877 พวกเขาปฏิเสธข้อเสนอของเจ้าหน้าที่รัสเซียที่จะย้ายไปยังเขตสงวนใหม่ในหมู่เกาะคอมมานเดอร์ ในที่สุดก็บรรลุข้อตกลงใน ค.ศ. 1881 และชาวไอนุตัดสินใจตั้งถิ่นฐานในหมู่บ้านยาวินในแคว้นคัมชัตคา ในเดือนมีนาคม ค.ศ. 1881 กลุ่มชาวไอนุได้เดินทางออกจากปิตราปัฟลัฟสค์และเริ่มเดินเท้าไปยังยาวิน สี่เดือนต่อมา พวกเขาก็มาถึงบ้านใหม่ ต่อมามีการตั้งหมู่บ้านโกลีกีโนขึ้น หมู่บ้านทั้งสองถูกบังคับให้ยุบตัวลงภายใต้การปกครองของสหภาพโซเวียต และผู้อยู่อาศัยถูกย้ายไปยังนิคมชนบทซาโปโรจเยที่รัสเซียเป็นผู้ปกครองในอุสต์-โบลเชเรตสกีไรออน ผลจากการแต่งงานข้ามเชื้อชาติ ทำให้กลุ่มชาติพันธุ์ทั้งสามกลุ่มกลมกลืนกันจนกลายเป็นชุมชนคัมชาดัล

อะเลคเซย์ นากามูระรายงานว่า ชาวคัมชาดัลคูริลกับชาวไอนุที่อาศัยอยู่ในรัสเซียกำลังต่อสู้เพื่อการรับรองอย่างเป็นทางการ เนื่องจากชาวไอนุไม่ได้รับการยอมรับในรายชื่อชนชาติที่อาศัยอยู่ในรัสเซียอย่างเป็นทางการ ชาวไอนุบางส่วนจึงถูกนับรวมเป็นชาวคัมชาดัล

 อ้างอิง 

หมวดหมู่:ดินแดนคัมชัตคา
หมวดหมู่:กลุ่มชาติพันธุ์ในประเทศรัสเซีย
หมวดหมู่:บทความที่มีแหล่งที่มาภาษารัสเซีย (ru)